MBKET กำไรไตรมาส 2 โตสนั่น 60% แตะ 171.31 ลบ. รับรายได้พุ่งกระฉูด
MBKET กำไรไตรมาส 2/64 โตสนั่น 60% แตะ 171.31 ลบ. จากปีก่อนกำไร 107.02 ลบ. รับรายได้พุ่งกระฉูด
MBKET กำไรไตรมาส 2/64 โตสนั่น 60% แตะ 171.31 ลบ. จากปีก่อนกำไร 107.02 ลบ. รับรายได้พุ่งกระฉูด
2 ส.ค. 2564

บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) หรือ MBKET รายงานผลการดำเนินงานงวดไตรมาส 2/2564 สิ้นสุดวันที่ 30 มิ.ย.2564 มีกำไรสุทธิ 171.31 ล้านบาท เพิ่มขึ้น 64.29 ล้านบาท หรือเพิ่มขึ้นร้อยละ 60.07 เมื่อเปรียบเทียบกับงวดเดียวกันของปีก่อนซึ่งมีกำไรสุทธิ 107.02 ล้านบาท
โดยมีรายได้ค่านายหน้าเพิ่มขึ้น 111.24 ล้านบาท จาก 541.57 ล้านบาท เป็น 652.81 ล้านบาท หรือเพิ่มขึ้นร้อยละ 20.54 เนื่องจากรายได้ค่านายหน้าจากการซื้อขายหลักทรัพย์เพิ่มขนึ้ 112.51 ล้านบาท จาก 504.77 ล้านบาท เป็น 617.28 ล้านบาท หรือเพิ่มขึ้นร้อยละ 22.29 อันเป็นผลจากมูลค่าการซื้อขายเฉลี่ยของตลาดหลักทรัพย์เพิ่มขึ้นจาก 70,417.88 ล้านบาท/วัน เป็น 99,801.26 ล้านบาท/วัน หรือ เพิ่มขึ้นร้อยละ 41.73 และ สัดส่วนนักลงทุนบุคคล ซึ่งเป็นส่วนรายได้หลักของบริษัทเพิ่มขึ้นจากร้อยละ 48.01 เป็นร้อยละ 48.95 อันเป็นผลให้มูลค่าการซื้อขายเฉลี่ยของนักลงทุนบุคคลเพิ่มขึ้นจาก 33,809.24 ล้านบาท/วัน เป็น 48,853.48 ล้านบาท/วัน หรือเพิ่มขึ้นร้อยละ 44.50
รวมทั้งรายได้ค่าธรรมเนียมและบริการเพิ่มขึ้น 16.91 ล้านบาท จาก 5.21 ล้านบาท เป็น 22.12 ล้านบาท หรือเพิ่มขึ้นร้อยละ 324.79 เนื่องมาจากค่าธรรมเนียมจากการจัดจำหน่ายหลักทรัพย์เพิ่มขึ้น 0.15 ล้านบาท ค่าที่ปรึกษาทางการเงิน เพิ่มขึ้น 2.30 ล้านบาท และค่าธรรมเนียมและบริการอื่นเพิ่มขึ้น 14.46 ล้านบาท